**27-05-21  Πρόγραμμα πανελλαδικών Εξετάσεων 2021 Α) ειδικών μαθημάτων  και  Β) πρακτικής δοκιμασίας για τα ΤΕΦΑΑ.**

Από το Υπουργείο Παιδείας και Θρησκευμάτων ανακοινώνεται ότι με Υπουργική Απόφαση της Υπουργού, Νίκης Κεραμέως, καθορίστηκε το πρόγραμμα εξετάσεων των ειδικών μαθημάτων και των μουσικών μαθημάτων για εισαγωγή υποψηφίων σε Τμήματα στα οποία απαιτείται η εξέτασή τους όπως και η  προθεσμία διεξαγωγής υγειονομικής εξέτασης και πρακτικής δοκιμασίας των υποψηφίων για εισαγωγή στα ΤΕΦΑΑ.

**Α) ΠΡΟΓΡΑΜΜΑ ΕΞΕΤΑΣΕΩΝ ΕΙΔΙΚΩΝ ΜΑΘΗΜΑΤΩΝ και ΜΟΥΣΙΚΩΝ ΜΑΘΗΜΑΤΩΝ 2021 ΓΙΑ ΓΕΛ & ΕΠΑΛ**

|  |  |  |  |
| --- | --- | --- | --- |
| **ΗΜΕΡΑ** | **ΗΜΕΡ/ΝΙΑ** | **ΜΑΘΗΜΑ** | **ΩΡΑ ΕΝΑΡΞΗΣ ΕΞΕΤΑΣΗΣ** |
| ΤΡΙΤΗ | 29/6/2021 | ΑΓΓΛΙΚΑ | 10:00 π.μ. |
| ΤΕΤΑΡΤΗ | 30/6/2021 | ΓΕΡΜΑΝΙΚΑ | 8:30 π.μ. |
| ΠΕΜΠΤΗ | 1/7/2021 | ΕΛΕΥΘΕΡΟ ΣΧΕΔΙΟ | 8:30 π.μ. |
| ΠΑΡΑΣΚΕΥΗ | 2/7/2021 | ΓΡΑΜΜΙΚΟ ΣΧΕΔΙΟ | 8:30 π.μ. |
| ΔΕΥΤΕΡΑ | 5/7/2021 | ΓΑΛΛΙΚΑ | 8:30 π.μ. |
| ΤΡΙΤΗ | 6/7/2021 | ΙΣΠΑΝΙΚΑ | 8:30 π.μ |
| ΤΕΤΑΡΤΗ | 7/7/2021 | ΙΤΑΛΙΚΑ | 8:30 π.μ |
| ΠΕΜΠΤΗ | 8/7/2021 | ΑΡΜΟΝΙΑ | 8:30 π.μ. |
| ΠΑΡΑΣΚΕΥΗ | 9/7/2021 | ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ | 16:30 μ.μ. |
| ΣΑΒΒΑΤΟ | 10/7/2021 | ΜΟΥΣΙΚΗ ΑΝΤΙΛΗΨΗ ΚΑΙ ΓΝΩΣΗ | 12:30 μ.μ. |
| ΔΕΥΤΕΡΑ | 12/7/2021 | ΜΟΥΣΙΚΗ ΕΚΤΕΛΕΣΗ ΚΑΙ ΕΡΜΗΝΕΙΑ | 8:30 π.μ |

Οι υποψήφιοι πρέπει να προσέρχονται στις αίθουσες εξέτασης :

μέχρι τις 08.00 π.μ. για τα μαθήματα με ώρα εξέτασης 08:30 π.μ.,

μέχρι τις 09:30 π.μ. για το μάθημα με ώρα εξέτασης 10:00 π.μ.

μέχρι τις 16:00 μ.μ. για το μάθημα με ώρα εξέτασης 16:30 μ.μ. και

μέχρι τις 12:00 μ.μ. για το μάθημα με ώρα εξέτασης 12:30 μ.μ.

Η διάρκεια εξέτασης για τα μαθήματα:

- των ξένων γλωσσών και της Αρμονίας είναι τρεις (3) ώρες,

- των Σχεδίων ( Ελεύθερο και Γραμμικό) είναι έξι (6) ώρες,

- του ειδικού μαθήματος «Έλεγχος Μουσικών Ακουστικών Ικανοτήτων» είναι περίπου είκοσι (20) λεπτά.

- για το μουσικό μάθημα «Μουσική Εκτέλεση και Ερμηνεία» η εξέταση της φωνητικής ή οργανικής μουσικής διαρκεί  2΄ με 6΄ λεπτά για κάθε υποψήφιο.

- για το μουσικό μάθημα «Μουσική Αντίληψη και Γνώση», η εξέταση στο αντικείμενο της Μουσικής Αντίληψης έχει διάρκεια 30’ λεπτών, ενώ η εξέταση στο αντικείμενο της Μουσικής Γνώσης έχει διάρκεια 2 ωρών.

**Β**) Ως **προθεσμία διεξαγωγής Υγειονομικής Εξέτασης και Πρακτικής Δοκιμασίας**των υποψηφίων (ΓΕΛ και ΕΠΑΛ) για εισαγωγή στα Τμήματα Επιστήμης Φυσικής Αγωγής και Αθλητισμού (ΤΕΦΑΑ) ακαδ. έτους 2021-22 ορίζουμε το διάστημα από την **Πέμπτη 24-6-2021 μέχρι και την Τετάρτη  7-7-2021.**